་པ་འབྱུང་བས་ན་དེ་དག་ལ་གུས་པ་བསྐྱེད་པ
ནི་སྡོམ་པ་སྲུང་བའི་ཐབས་མཆོག་ཏུ་ཤེས་དགོས་སོ། ། གསུམ་པ་བག་མེད་པ་ལྟུང་བ་
འབྱུང་བའི་སྒོའི་གཉེན་པོར་དྲན་ཤེས་བག་ཡོད་སོགས་བསྟེན་ཏེ་སྲུང་ཚུལ་ནི། བག་ཡོད་
ཅེས་པ་དྲན་ཤེས་དང་འཛེམ་པ་དང་བརྩོན་འགྲུས་བཅས་ལ་བཏགས་པའི་སེམས་བྱུང་
ཞིག་ལ་ངོས་འཛིན་དགོས་པས་ཁྱད་ཆོས་བག་ཡོད་ཡོད་པའི་དུས་སུ་ཁྱད་གཞི་དེ་དག་ཀྱང་
294

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
ངེས་པར་ཡོད་དགོས་གཤིས་བླང་བྱ་དམ་ཚིག་དང་སྤང་བྱ་ལྟུང་བ་རྣམས་མི་བརྗེད་པའི་
དྲན་པ་དང་། སྒོ་གསུམ་བླང་བྱ་དམ་ཚིག་དང་དོར་བྱ་ལྟུང་བའི་ཕྱོགས་གང་དུ་འཇུག་པ་
ངེས་ཟིན་པའི་ཤེས་བཞིན་དང་། ཉེས་སྤྱོད་ལ་འཇུག་པའི་ཀུན་སློང་སྐྱེ་ཙམ་ནས་རང་སྡོམ་
པ་ལ་གནས་པ་རྒྱུ་མཚན་དུ་བྱས་ནས་འཛེམ་པའི་ངོ་ཚ་ཤེས་པ་དང་། གཞན་མཁན་སློབ་
སོགས་ཀྱིས་སྨོད་པ་རྒྱུ་མཚན་དུ་བྱས་ནས་འཛེམ་པའི་ཁྲེལ་ཡོད་པ་ལ་བསྟེན་ནས་རྒྱུན་དུ་
སྒྲིམ་པའི་རྣམ་པ་ཅན་གྱི་བག་ཡོད་བསྟེན་པར་བྱའོ། ། བཞི་བ་ཉོན་མོངས་ཆེ་བ་ལྟུང་བ་
འབྱུང་བའི་སྒོའི་གཉེན་པོར་མི་སྡུག་པ་དང་སྟོང་ཉིད་སོགས་སྒོམ་ཏེ་སྲུང་ཚུལ་ནི། འདོད་
ཆགས་ཀྱི་གཉེན་པོར་མི་སྡུག་པ་དང་། ཞེ་སྡང་གི་གཉེན་པོར་བྱམས་པ་དང་། ང་རྒྱལ་གྱི་
གཉེན་པོར་ཁམས་ཀྱི་རབ་དབྱེ་དང་ངེས་མེད་དྲུག་སྒོམ་པ་དང་། གཏི་མུག་གི་གཉེན་པོར་
རྟེན་འབྲེལ་སྒོམ་སྟེ་ཉོན་མོངས་སྤྱི་དང་སོ་སོ་བཀག་ནས་སྲུང་བའི་ཚུལ་གཞུང་ཆེན་མོ་
རྣམས་ལས་ཤེས་པར་བྱའོ། ། མདོར་ན། སྡོམ་འབྱུང་ལས། ཅི་སྟེ་དངོས་གྲུབ་མཆོག་འདོད་
ན། ། སྲོག་ནི་ཡོངས་སུ་གཏོང་ཡང་བླ། ། འཆི་བའི་དུས་ལ་བབ་ཀྱང་སླའི། ། རྟག་ཏུ་དམ་
ཚིག་སྲུང་བར་བྱ། ། ཞེས་གསུངས་པ་ལྟར་གཉེན་པོ་བཞི་བསྟེན་ཏེ་དམ་སྡོམ་སྲོག་དང་
བསྡོས་ཏེ་སྲུང་བ་ནི་ཉམས་ལེན་གྱི་སྙིང་བོར་བྱའོ། །
གསུམ་པ་ཉམས་ན་ཕྱིར་བཅོས་པའི་ཚུལ་ལ་གཉིས། རྩ་ལྟུང་བྱུང་ན་ཕྱིར་བཅོས་ཚུལ་
དང་། སྦོམ་པོ་སོགས་བྱུང་ན་ཕྱིར་བཅོས་ཚུལ་ལོ། ། དང་པོ་ནི། བླ་མ་མཚན་ཉིད་ཚང་བ་
རྙེད་ན་དེའི་མདུན་དུ་སྡོམ་པ་གཟུང་ནས་གསོ་དགོས་ཏེ། རྡོ་རྗེ་ཕྲེང་བ་ལས། བླ་མ་སྨོད་པ་
ལ་སོགས་པའི་ཉེས་པ་ལ་ནུས་པ་ཇི་ལྟ་བར་སྟོན་མོ་སྔོན་དུ་འགྲོ་བའི་དབུལ་བ་བྱས་ནས་
བླ་མའི་མདུན་དུ་བཤགས་པ་སྔོན་དུ་འགྲོ་བས་སྡོམ་པ་སྔ་མ་བཞིན་དུ་གཟུང་བར་བྱའོ། །
ཞེས་གསུངས་ཤིང་རྩ་ལྟུང་ལས་ཀྱང་དེ་བཞིན་གསུངས་པའི་ཕྱིར་རོ། ། དེ་ཡང་ཅི་འབྱོར་
བའི་མཆོད་པ་དབུལ་ཞིང་མཆོག་གསུམ་ལ་སྐྱབས་སུ་འགྲོ་བ་དང་བྱང་སྡོམ་བཟུང་བ་སྔོན་
དུ་འགྲོ་བའི་སྒོ་ནས་རྡོ་རྗེ་སེམས་དཔའི་སྡོམ་པ་འཛིན་དགོས་པ་ཡིན་ཏེ། ཇི་སྐད་དུ། མཉམ་
295

སྡོམ་གསུམ་བསླབ་བྱའི་སྡོམ་ཚིག་སོགས་ཀྱི་སྐོར།
པར་བཞག་པས་བླ་མ་ལ། ། ཅི་འབྱོར་བ་ཡིས་མཆོད་བྱས་ལ། ། གསུམ་ལ་སྐྱབས་འགྲོ་ནས་བརྩམས་
ཏེ། ། བྱང་ཆུབ་སེམས་སོགས་སྡོམ་པ་ནི། ། གལ་ཏེ་བདག་ལ་ཕན་འདོད་ན། ། སྔགས་པས་
འབད་དེ་གཟུང་བར་བྱ། ། ཞེས་གསུངས་པས་སོ། ། གཞན་ཡང་སྡོམ་འབྱུང་འགྲེལ་བར་
ཡང་། འདི་རྣམས་གང་རུང་ལྟུང་བ་ལ། ། སླར་ཡང་དབང་བསྐུར་གྱིས་དག་བྱ། ། ཞེས་
ཐ་པ་
ལྟར་སྡོམ་པ་འཛིན་པའི་ཚེ་ཡང་སྡོམ་པ་བསྒྲག་གཟུང་གི་ཆོ་ག་ཙམ་ཞིག་ཟུར་དུ་བྱས་པས་
མི་ཆོག་པར་དབང་དང་འབྲེལ་ནས་བླངས་པ་ཞིག་ངེས་ཅན་དུ་དགོས་ཏེ། དུས་འཁོར་
ལས་ཀྱང་། རྩ་བའི་ལྟུང་བ་བྱུང་བ་གང་ཞིག་དག་པའི་སླད་དུ་སླར་ཡང་དཀྱིལ་འཁོར་
འདིར་ནི་འཇུག་པར་བྱ་སྟེ། ། ཞེས་གསུངས་པ་ལྟར་རོ། ། གལ་ཏེ་བླ་མ་མཚན་ཉིད་ཚང་
བ་མེད་པའམ་ཡོད་ཀྱང་ལོ་ཟླ་སོགས་ཀྱིས་ཆོད་དེ་ལམ་རིང་བ་དང་སྲོག་དང་ཚངས་སྤྱོད་
ཀྱི་བར་ཆད་སོགས་དགག་བྱ་ཆེ་བས་བགྲོད་དཀའ་ན་བདག་ཉིད་དཀྱིལ་འཁོར་དུ་འཇུག་
པའི་སྒོ་ནས་སྡོམ་པ་ལེན་དགོས་པ་ནི། རྡོར་ཕྲེང་ལས། རང་ཉིད་ཀྱང་དམ་ཚིག་ཉམས་ན་
འདི་ལྟ་བུའི་དབང་ཉིད་ཇི་ལྟར་སློབ་དཔོན་འཇུག་པའི་ཆོ་གར་གཟུང་བར་བཤད་པ་དེ་
ལྟར་བླང་བར་བྱའོ། ། འོན་ཀྱང་གལ་ཏེ་བླ་མ་དམ་པ་ཤིན་ཏུ་རིང་བ་དང་ལམ་བགྲོད་དཀའ་
བ་ལ་སོགས་པའི་ཉེ་བར་འཚེ་བས་བགྲོད་པར་མི་ནུས་པའི་ཕྱོགས་ན་གནས་ན་སྟེ་གཞན་
དུ་མ་ཡིན་ནོ། ། ཞེས་གསུངས་པ་བཞིན་ནོ། ། གཉིས་པ་ནི། རྩ་ལྟུང་སྦོམ་པོའི་རིམ་པ་དག །
ཆོ་ག་ཡིས་ནི་ཤེས་བྱ་ཞིང་། ། ཉམས་པར་གྱུར་ན་བཤགས་པར་བྱ། ། ཞེས་གསུངས་པ་ལྟར་
སྦོམ་པོ་བཤགས་དགོས་ཀྱང་བཤགས་ཚུལ་གསལ་ཁ་ཅན་མ་གསུངས་ལ། སྙིང་བོ་རྒྱན་
ལས། གང་ཟག་ལ་ཕྱིར་འཆོས་པ་དང་། དེ་ཡང་མཐོལ་བ་དང་བཤགས་པ་ལན་གསུམ་
གསུམ་བྱེད་པར་གསུངས་ཀྱང་ལྟུང་བའི་མིང་རིགས་བརྗོད་པའི་བཤགས་པའི་ཆོ་ག་རྒྱ་
གར་མཁས་པའི་གསུང་ཟུར་བ་མི་འབྱུང་ངོ་། ། དེས་ན་རྗེ་བཙུན་ས་སྐྱ་བས་བྱང་སྡོམ་གྱི་
ལྟུང་བ་བཤགས་པའི་ཆོ་ག་མཛད་པ་ལ་རྗེ་ཐམས་ཅད་མཁྱེན་པས་འདོན་པ་སྤོས་ཏེ་སྔགས་
ཀྱི་ལྟུང་བ་བཤགས་པའི་ཆོ་ག་མཛད་པ་ལྟར་བཤགས་པར་བྱའོ། ། དེ་ཡང་སོ་ཐར་ལྟ་
296

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
བཤགས་ཡུལ་ལ་དགེ་འདུན་གྲངས་ཚང་བ་སོགས་ངེས་ཅན་དུ་མི་དགོས་པར་སྔགས་ཀྱི་
སྡོམ་ལྡན་རང་གི་བླ་མ་དང་དེ་མིན་ཡང་རྒན་གཞོན་ཅི་རིགས་ལས་བཤགས་པས་ཆོག་གོ །
གཞན་ཡང་སྒོམ་པ
མ་པ་དང་བཟླས་པ་དང་གཏོར་མ་དང་མཎྜལ་དང་བཀའ་ཀློག་པ་དང་ཚྭ་ཚྭ་
གདབ་པ་དང་ཕུང་བོ་གསུམ་པ་གདོན་པ་སོགས་སྡིག་ལྟུང་སྦྱོང་བའི་ཐབས་སྤྱི་དང་། ཁྱད་
པར་དུ་རྡོ་རྗེ་སེམས་དཔའི་སྒོམ་བཟླས། རྡོ་རྗེ་མཁའ་འགྲོའི་སྦྱིན་སྲེག དམ་ཚིག་རྡོ་རྗེའི་བཟླས་
པ་རྣམས་ནི་ལྟུང་བ་སྦྱོང་བ་དང་། དམ་ཚིག་གསོ་བ་ལ་རྒྱུད་དང་གྲུབ་ཆེན་གྱིས་མཆོག་
ཏུ་བསྔགས་པས་ན་དེ་དག་གི་མན་ངག་ཡིག་ཆུང་ཉེར་གཅིག་སོགས་འཇམ་མགོན་སྙན་
བརྒྱུད་ཀྱི་གདམས་པ་ཡིག་རིས་སུ་བཀོད་པ་རྣམས་ལས་ཇི་ལྟར་འབྱུང་བ་བཞིན་ བཞིན་ཉམས་སུ་
བླངས་ཏེ། མཆོག་ཐུན་གྱི་དངོས་གྲུབ་མ་ལུས་པའི་གཞི་རྩ་དམ་ཚིག་དང་སྡོམ་པ་དག་པར་
བྱས། སྨིན་བྱེད་བསྐྱེད་པའི་རིམ་པ་དང་གྲོལ་བྱེད་རྫོགས་པའི་རིམ་པ་སྤྱོད་པ་དང་བཅས་
པ་ཉམས་སུ་བླངས་ནས་ཟུང་འཇུག་ཡན་ལག་བདུན་ལྡན་ཚེ་གཅིག་གམ་སྐྱེ་བ་བཅུ ་སྐྱེ་བ་བཅུ་དྲུག་
ཚུན་ལ་མངོན་དུ་བྱས་ཏེ་ནམ་མཁའ་ཇི་སྲིད་དུ་གང་ལ་གང་འཚམས་ཀྱི་མཛད་པ་བཟང་
པོས་བསྟན་འགྲོའི་ཕན་བདེ་སྤེལ་བར་བྱའོ།
སྨྲས་པ། མདོ་སྔགས་གཞུང་བཟང་ཆུ་གཏེར་ཡངས་པའི་ངོགས། ། མང་ཐོས་ཤེས་རབ་
གྲུ་གཟིངས་འཕན་མེད་པས། ། བགྲོད་པས་མངོན་འདོད་ཡིད་བཞིན་ནོར་བུའི་དཔྱ། ། སྡོམ་
གསུམ་ལས་གཞན་བཙལ་དུ་མེད་པའི་ཕྱིར། ། ཐོས་བསམ་ལྕག་གིས་རང་སེམས་གཞུས་
པའི་མཐར། ། དབེན་གསུམ་རི་བོའི་ཕང་བར་ཡོངས་རྫོགས་ལམ། ། གྲུ་བཞིར་འཁྱེར་བའི་
རྒྱལ་སྲས་མཐའ་དག་གིས། ། འདི་གསུམ་སྒྲུབ་པའི་སྙིང་བོ་མཆོག་ཏུ་མཛད། ། ཁྲིམས་བྲལ་
ཚིག་ལ་འཆེལ་བའི་ཐོས་བསམ་དང་། ། ལྟར་སྣང་ཡང་དག་འཇོག་ལ་གཞོལ་བ་གཉིས། །
བྱང་ཆུབ་སྒྲུབ་པའི་ལམ་ལས་ཕྱིར་ཕྱོགས་པས། ། སྡོམ་གསུམ་གཅིག་ཏུ་དྲིལ་བ་དམ་པའི་
སྲོལ། ། ཨེ་མ་དེ་ཕྱིར་རྒྱལ་བའི་སར། ། བདེ་བླག་བགྲོད་པའི་ཐེམ་སྐས་འདི། ། རྣམ་པར་
དཔྱོད་པའི་མིག་མཆིས་ན། ། འབད་པ་ཆེན་པོས་བཙལ་བར་འོས། ། སྐྱེ་རྒུའི་ཕན་དང་
297

སྡོམ་གསུམ་བསླབ་བྱའི་སྡོམ་ཚིག་སོགས་ཀྱི་སྐོར།
བདེ་བའི་ཕུན་ཚོགས་པདྨའི་དགའ་ཚལ་འབྱེད་པའི་གཉེན། ། ཐུབ་བསྟན་སྣང་བ་མཆོག་
གི་མཛོད་འཛིན་ཉི་མ་གསལ་བའི་དཀྱིལ་འཁོར་ཆེ། ། ལྔ་ཕྲག་སྙིགས་མ་ཅི་དག་
གར་བདོ་
བའི་ནུབ་ཀྱི་རི་བོའི་ཁར་ཡིབ་ཚེ། ། ཡང་དག་ལམ་གྱི་སྙིང་བོའི་ནོར་གཅིག་དོན་དུ་གཉེར་
བ་ཆེས་དཀོན་མོད། ། སྲིད་པ་ཉམ་ང་ཡངས་པའི་ཐང་ཆེན་དུ། ། ལེགས་བྱས་འཁོར་ལོ་
བཅུ་བའི་ཤིང་རྟ་ནི།
། ཐར་བའི་ལམ་དུ་བསྒྱུར་འདོད་འགའ་མཆིས་ན། ། ཅུང་ཟད་ཕན་
སྙམ་ལྷག་བསམ་ཁོང་ནས་ཤར། ། ཁྱད་པར་ཡབ་གཅིག་དང་པོའི་མགོན་པོ་དེས། ། ལེགས་
བཤད་འདབ་སྟོང་གྲོལ་བའི་པདྨ་དཀར། ། བཞད་པའི་ཐུགས་དགོངས་ཟག་པ་མེད་པའི་
ཀློང་།
། རྫོགས་སླད་སྒོ་གསུམ་ངལ་བ་ཅི་ཡང་བསྟེན། ། ཚིག་ཉོག་ཡལ་གའི་འཛིངས་པ་
ཉེར་ཞི་ཞིང་། ། དོན་མང་འདབ་མའི་ཕྲེང་བ་རིམ་བརྩེགས་པ། ། དཀའ་གནས་རྗེན་པར་
གསལ་བའི་མདངས་འོད་ཅན། ། ལེགས་བཤད་གསར་བའི་ལྗོན་པ་སྟེས་ཀྱིས་གྲུབ། ། ཡབ་
རྗེ་རྒྱལ་བ་གཉིས་པའི་གསུང་རབ་དཔྱད་གསུམ་དག་པའི་ག་བུར་གྱི། ། འཛུམ་དཀར་
ལང་ཚོ་དམ་པས་ཉེར་སྒེག་ཀུན་དགའི་རྩེ་འཇོའི་དཔལ་ལྡན་པ། ། གཞིར་གཟུང་རྣམ་
དཔྱོད་ཕྲ་མོའི་སོར་ཕྲེང་བསྐྱོད་པའི་ཁོང་ལས་འདི་དྲངས་མོད། ། བྱིས་བློའི་འཁྲུལ་བའི་དྲི་
མ་གང་མཆིས་རྒྱལ་དང་མཁས་ལ་སྙིང་ནས་འཆགས། ། འདིར་འབད་དགེ་ཚོགས་ལམ་
གསུམ་འབབ་པའི་ཆབ། ། རང་གཞན་ལེགས་བྱས་བདུད་རྩིའི་ཀླུང་ཆེན་དང་། ། དབྱེར་
མེད་གཅིག་ཏུ་དྲིལ་བའི་མཐུ་དཔལ་གྱིས། ། རྒྱལ་བསྟན་འཛམ་བུའི་འཁྲི་ཤིང་རྒྱས་གྱུར
ཅིག ། གསུང་རབ་གདམས་པར་ཤར་བའི་ཐོས་བསམ་དང་། ། སྡོམ་གསུམ་བརྟུལ་ཞུགས་
གཙང་མའི་ཨུཏྤ་ལ། ། གཞན་དང་མི་མཉམ་ལྟ་སྒོམ་དྲིས་བསྒོས་པའི། ། དགེ་ལྡན་ལུགས་
བཟང་སྲིད་མཐར་རྒྱས་གྱུར་ཅིག ། བློ་བཟང་རིང་ལུགས་ཆོས་ཀྱི་བ་གམ་རྩེར། ། གཞན་
ཕན་འཕྲིན་ལས་རྒྱལ་མཚན་གཡོ་མེད་དུ། ། བསྒྲེངས་པས་བསྟན་པ་རྒྱ་མཚོའི་གོས་ཅན་
གཞིར། ། སྤེལ་མཛད་མགོན་དེའི་བཞེད་དགོངས་རྫོགས་གྱུར་ཅིག ། མགོན་དེ་སླར་ཡང་
སྐལ་བཟང་འགྲོ་བའི་ངོར། ། བློ་གྲོས་ཟླ་གཞོན་ཀུན་ནས་རབ་རྫོགས་པ། ། གང་ཞབས་ལྷུན་
298

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
ཆགས་ལེགས་བཤད་དགའ་སྟོན་གྱིས། ། ལུང་རྟོགས་རྒྱ་མཚོའི་མཐར་ཡང་སྤེལ་བར་ཤོག །
ངེས་འབྱུང་བཞིན་རས་རྒྱས་པའི་མཛའ་ན་མོས། ། ཡིད་ཀྱི་ཁྱེའུ་ཐར་པའི་ལམ་ཡངས་སུ། །
བཀུག་པའི་བློ་ལྡན་སྙིང་ལ་བདུད་རྩིའི་དཔལ། ། འགྲེམ་པའི་རྔ་ཡབ་ཉིད་ཀྱང་འདི་གྱུར་
ཅིག ། དེང་ནས་ཇི་སྲིད་བདེ་བཤེགས་དམ་པའི་ས། ། མ་ཐོབ་དེ་སྲིད་ཐུབ་བསྟན་སྙིང་བོའི་
ནོར། ། འདི་ཀོ་འཛིན་པའི་དཔའ་བོར་བདག་གྱུར་ནས། ། བགྲང་ཡས་ལུས་ཅན་ཐབས་
འདིས་སྒྲོལ་བར་ཤོག ། འགྲོ་ཀུན་མཐོ་རིས་པདྨོའི་རྫོང་ཡངས་སུ། ། རྣམ་པར་རྩེན་ལས་
ཆོས་དཀར་བདུད་རྩིའི་ལོངས། ། སྤྱད་པས་མི་ངོམས་སྐུ་གསུམ་ལང་ཚོའི་དཔལ། ། བདེ་
བླག་ཐོབ་པའི་དགེ་མཚན་རྒྱས་གྱུར་ཅིག ། མདོར་ན་བཤད་སྒྲུབ་མུ་ཏིག་ཟེགས་མ་མ་
ལུས་སྲིད་པའི་བླ་ན་འཕགས། ། འཕགས་ཆེན་རྒྱལ་སྲས་དམ་པའི་ཚོགས་ཀུན་ཀུན་ཕན་
མཛད་བཟང་དབྱར་མཚོར་འགྲན། ། འགྲན་ཟླ་མེད་པའི་མཁས་པའི་ཁྱུ་མཆོག་མཆོག་ཏུ་
དུལ་བས་ཕྱོགས་ཀུན་ཁྱབ། ། ཁྱབ་བདག་དྲིན་ཅན་བླ་མའི་བཞེད་དགོངས་དགོངས་པ་ཇི་
བཞིན་འགྲུབ་གྱུར་ཅིག ཅེས་སྡོམ་པ་གསུམ་གྱི་རྣམ་པར་བཞག་པ་ཁ་སྐོང་དང་བཅས་པ་ཐར་པ་མཆོག་གི་
ལེགས་ལམ་ཞེས་བྱ་བ་འདི་ནི། དགེ་བའི་བཤེས་གཉེན་དུ་མས་བསྐུལ་བ་དང་། གཙོ་བོ་ད་ལྟའི་གདུལ་བྱ་རྣམས་
ཀྱི་ཆེད་དུ། ༧ སྐྱབས་མགོན་རྡོ་རྗེ་འཆང་དེ་ཉིད་ནས་ཚིག་ཉུང་ལ་ཉེ་བར་མཁོ་བའི་དོན་གྱི་གནད་མ་ལུས་པ་
འདྲིལ་ཞིང་གོ་བདེ་བ་ཞིག་རྩོམ་པའི་ཐུགས་འདུན་གྱིས་ལྟུང་བྱེད་འབའ་ཞིག་པའི་བར་མཛད་ནས་ཁ་འཕྲོ་ཅན་
དུ་ལུས་པས། ཕྲན་བུ་རབ་ཚེས་མེ་འབྲུག་ལོར། ༧ སྐྱབས་མགོན་མཆོག་སྤྲུལ་རིན་པོ་ཆེར་ཆོས་བཀའ་མི་ཉུང་
ཙམ་འབུལ་ཕྱིར་ཚ་ཁོའི་མ་དགོན་དུ་བཏེགས་སྐབས། འདིའི་ཁ་སྐོང་ཞིག་ཅིས་ཀྱང་དགོས་ཞེས་ལུང་རྟོགས་ཡོན་
ཏན་བྱེ་བའི་བང་མཛོད་ཀིརྟིའི་ཡོངས་འཛིན་ཡེ་ཤེས་རྒྱ་མཚོའི་ཞལ་སྔ་ནས་དང་། ལྔ་རིག་སྨྲ་བའི་དབང་བོ་དྲུང་
ཡིག་བློ་བཟང་སངས་རྒྱས་རྣམ་གཉིས་ཀྱིས་ལྷ་རྫས་བཅས་བསྐུལ་ཞིང་། ལུགས་གཉིས་ལ་མཁྱེན་དཔྱོད་ཀྱི་འཇུག་
པ་མཁའ་ལྟར་ཡངས་ཤིང་བསྔགས་པར་འོས་པའི་ཡོན་ཏན་དུ་མའི་རྒྱན་ལྡན་མཁར་དགུའི་དཔོན་པོ་ཚུལ་ཁྲིམས་
རྒྱ་མཚོ་ནས་ཀྱང་གསེར་གྱི་མེ་ཏོག་དང་བཅས་འཕྲིན་ཡིག་གི་ལམ་ནས་བསྐུལ་བ་དང་། ཉེ་ཆར་ཡབ་རྗེ་འཁོར་
ལོའི་མགོན་པོ་འཇིགས་མེད་ཞབས་ཀྱི་མཆོག་སྤྲུལ་རིན་པོ་ཆེའི་ཡོངས་འཛིན། མདོ་སྔགས་རིག་གནས་རྒྱ་མཚོའི་
299

སྡོམ་གསུམ་བསླབ་བྱའི་སྡོམ་ཚིག་སོགས་ཀྱི་སྐོར།
ཕ་རོལ་ཏུ་སོན་ཞིང་མང་ཐོས་སྒྲུབ་ལ་གཞོལ་བའི་བྱ་བྲལ་དགེ་བཤེས།༧ བློ་བཟང་དཔལ་ལྡན་ཚང་ནས་ཀྱང་རྟིང་
བསྐུལ་གྱི་གསུང་ནན་ཡང་ཡང་གནང་བས་མཚམས་སྦྱར། རང་ངོས་ནས་ཀྱང་གཞུང་བཟང་པོ་རྣམས་ལ་འདྲིས་
པས་བག་ཆགས་འཇོག་པ་དང་། ༧ ཡབ་གཅིག་དང་པོའི་མགོན་པོ་དེ་ཉིད་ཀྱི་ཐུགས་དགོངས་རྫོགས་པའི་སླད་དུ།
འཇམ་མགོན་རྒྱལ་བའི་དབང་བོ་ཡབ་སྲས་ཀྱི་གསུང་རབ་རྣམས་གཞིར་བཟུང་། ཀུན་མཁྱེན་མཚོ་སྣ་བ་སོགས་
མཁས་པ་སྔ་མ་དག་གི་གཞུང་ལས་ཀྱང་ལེགས་བཤད་ཀྱིས་ཟུར་བརྒྱན། ༧ ཡབ་རྗེ་བླ་མ་དེ་ཉིད་ལ་གསོལ་བ་རྩེ་
གཅིག་ཏུ་བཏབ་སྟེ། བཙུན་གཟུགས། ༧ འཇམ་དབྱངས་ཐུབ་བསྟན་རྒྱ་མཚོས་རང་ཡུལ་རྩེ་གཞུང་སྐྱིད་པའི་སྨན་
ལྗོངས་ཉམས་དགའ་བར་མགོ་བརྩམས་ཤིང་། རབ་ཚེས་མེ་སྦྲུལ་ལོ། ཐ་སྐར་ཟླ་བའི་དམར་ཕྱོགས་ཀྱི་བཟང་པོ་
གཉིས་པ་ལྷ་བབས་དུས་ཆེན་གྱི་ཉིན། རོང་བོ་བདེ་ཆེན་ཆོས་འཁོར་གླིང་གི་རང་སྤྱིལ་ཐུབ་གསུང་པདྨའི་དགའ་
ཚལ་དུ་མཇུག་གྲུབ་པར་བགྱིས་པའི་ཡི་གེ་བ་ནི། བློ་བཟང་རྒྱལ་བ་གཉིས་པའི་བཤད་སྒྲུབ་བསྟན་པའི་སྒྲོན་མེ་
གཅིག་པ